AJAKOHAST OTSE TAEVAST
Viibime kõrbealal Surnumere ääres,
kust Jeeriko jääb siit pisut lõuna poole.
Siin on ühtaegu kivine kui liivane.
Ja Jordaania on siit Surnumere teisel poolel
ehk siis näeme siit seda naabermaadki.
See siin on muide maailma kõige madalam koht.
Oleme u 400 meetrit allpool merepiiri.
Kui sõita siit Jeruusalemma suunas,
kulgeks tee mitmeid sadu meetreid üles poole.
Selleks, et jõuda Jeruusalemma.
Igal juhul, siin me oleme
ja see näeb tõesti kõrb välja nagu Pia juba ütles.
Samas pole see mitte alati selline olnud.
See oli omal ajal vägagi viljakas ja roheline piirkond
ning Jumala õnnistused ja käsi olid selle paiga üle.
Kuid siis juhtus midagi väga negatiivset
ja sellises paigas me nüüd oleme.
Kuid keset seda negatiivsust leidub samas palju soola,
mis on õnnistuseks kogu maailmale ja meile soomlastelegi.
Ja siit toodetakse paljusid teisigi tooteid.
Ei hakka kõike üles lugema, mida naised kasutavad,
kuid paljud naised tõesti kasutavad paljusid Surnumere tooteid.
Nii nagu mehedki.
Jah, asi on juba nii kaugel, et isegi mehed.
Igal juhul, Jumala headus on kõige selle taga.
Me näeme, et kui Jumal lõi maailma,
siis isegi, et see võib tunduda nii kuiva-, negatiivse- ja madalana,
peitub selles siiski kallihinnalisi aardeid,
mille Jumal on kogu maailma sisse koonud.
Lugesin hiljaaegu Ikea asutaja surmast.
Kuid ta on öelnud:
"Pole tarvis mõelda sellele, mida kõike on juba tehtud,
sest suurem osa asju on veel tegemata."
Ehk siis, meil on veel nii palju, mida kõike teha.
See võib olla heaks uudiseks sulle, kes sa istud ja mõtled:
"Mida küll teha, et saada asjad liikuma?
Või mida sellist küll teha, et toota midagi oma kätega?"
Kui nii mõtled, siis tea, et asju, mida pole veel tehtud, on palju
Usun, et võime selles osas ka Jumalat paluda,
kui meil endil ideesid napib.
Ja isegi, kui meil oleks palju ideid, siis tasuks ikkagi küsida Jumalalt,
sest Ta tahab anda meile erinevaid mõtteid ja ideid;
Ta tahab lasta meil kohtuda erinevate inimestega,
mis kõik käivitavad Jumala headuse ning õnnistused.
Nii on ka paljud leidnud,
et keset kuivust ja põuaaega võib leida midagi väärtuslikku.
Kui aga minna Piibli juurde,
siis hakkame lugema 1. Moosese 12. peatükist.
Tule ja ole kaasas meiega.
Vahel me arvame,
et kui oleme usklikud ja järgime Jeesust,
siis kõik on ütlemata tore ja probleemide vaba
ning me teel pole ühtki kivi, vastu mida oma varvast ära lüüa.
Kuid elu on elu
ja nii on ka uskliku elu elu.
Seetõttu peaksid ka mõistma, et elus on erinevaid etappe ja aegu
ning ka ajaloolisi kirjutisi, mis kõik tulevad meile kasuks,
kui võtame need vastu ja kasutame neid nö eneste heaks.
Võime nende kaudu õppida midagi ja ka vältida teatud asju.
Paljud inimesed tunnevad, et nende elust ei saa küll mingit asja.
"Ma pole kunagi olnud suurem asi inimene.
Mu vanemad polnud suurt palju keegi
ja vanavanematest ei hakka rääkimagi."
Ehk siis, inimesel otsekui pole midagi, millele toetuda.
Kuid tead mis?
Jumalal on head plaanid ja valmis tee su jaoks.
Samas aga ei rullu see tee su ees vaibana lahti,
vaid sa pead ka ise teatud asju tegema.
Palvetama ja nägema ka ise vaeva.
Ehk nagu rootsi keeles öeldakse: "Palve ja töö käivad käsikäes."
Ja siis hakkavad ka asjad sündima.
Kuid 1. Moosese 12. peatükis on meil Aabraham,
kes on usuisa.
Ta on sulle usuisa, kui oled usklik.
Kui aga mitte,
jõuad sa üha lähemale usule, kui kuuled Jumala Sõna.
Sest usk tuleb meisse läbi Jumala Sõna,
kui me vaid laseme selle endasse.
Ja ühtpidi me teemegi seda, kui me kuuleme Jumala Sõna.
Nii et, Jumala Sõna sünnitab midagi.
On huvitav, et kui me kuuleme Jumala Sõna,
siis sünnib midagi positiivset.
Jah, me võime kogeda seda ka negatiivse tundena,
kui kogeme patuvalu
ja arusaamist, et peame pöörduma Jeesuse poole
ning alistuma Talle.
Nii võib me lihalik loomus ja ka meeled
kogeda seda negatiivsena.
Kuid samas on see ka hea,
sest Jumal ei kutsu meid mingite madalate võitude sisse,
vaid Ta sooviks on, et saavutaksime korraliku võidu.
Igal juhul, Jumalal on hea plaan su elu jaoks
ja Ta tahab juhtida sind oma headuse sisse,
et võiksid näha, et su elust saab siiski asja.
Nii võid rääkida oma lastele:
"Jah, mu elus oli kord negatiivseid aegu,
kuid kui hakkasin otsima Jumalat, juhtus midagi head
ja ka kogu me pere suund muutus."
Meil on siis Aabraham, kes on usuisa.
Aabraham muide polnud juut. Või oli?
Ei. Kas ta mitte polnud Iraagist pärit?
Just nii - ta oli pärit Iraagist, Kuveiti lähedalt.
Kuid tema erilisuseks oli see, et ta otsis Jumalat.
Ta pöördus oma südames palve kaudu Jumala poole
ja Jumal kõnetas teda.
Ta mõistis vägagi selgelt, et see oli Jumal, kes temaga rääkis
ja talle ütles: "Lahku oma maalt ja suguvõsa seast
ning mine maale, mille mina sulle näitan."
Nii et, ta asus teele ja tead, mis?
Aabraham tuli just siinsesse piirkonda.
Võimalik, et ta seisis siin samas ja vaatas teisel pool olevat Jordaaniat.
Sa ei usu või? - No täitsa võimalik.
Mis võimalik - ta kohe kindlasti tegi nii.
Ainus vahe tolle ajaga võrreldes oli see,
et tol ajal oli siin kõik ilus.
Aabraham oli siin samas või ehk pisut kõrgemal,
sest tol ajal oli ka Surnumere veetase kõrgem.
Kuid ta seisis siin ja vaatas siin ringi,
nähes üle vee loomulikult ka Jordaaniat.
Ainus märkimisväärne erinevus oli see,
et see maa siin oli ilus ja roheline, täis erinevaid taimi.
Nii et, siia see Aabraham tuli.
1. Moosese 12. peatükis on öeldud,
et kui Jumal õhutas Aabrahami liikvele,
käis sellega ka kaasas järgnev tõotus:
"Ma teen sind suureks rahvaks ja õnnistan sind,
ma teen su nime suureks, et sa oleksid õnnistuseks!
Siis ma õnnistan neid, kes sind õnnistavad..."
Jäta see koht meelde!
"Siis ma õnnistan neid, kes sind õnnistavad,
panen vande alla selle, kes sind neab,
ja sinu nimel õnnistavad endid kõik suguvõsad maa peal!”
Ehk siis, olgem hoolsad õnnistama juudi rahvast,
kes on saanud alguse Aabrahamist.
Nii et, Aabraham on kui esiisa, isegi, et ta polnud juut.
Ta tuli siia Kuveidi aladelt.
1. Moosese 12:4 on öeldud: "Ja Aabram läks..."
Siinkohal tasub hüüda: "Halleluuja!
Tänu Jumalale, et Aabtaham läks!"
Kuid temaga koos läks ka ta vennapoeg Lott.
Võimalik, et Lott oli teatud moel Aabrahami teenija,
kuid siin me näeme, kuidas Jumal kutsus Aabrahami,
kes küll tol ajal oli veel Aabram ja kelle nimi muutus alles hiljem.
Kuid lisaks sellele läks ka ta vennapoeg temaga kaasa.
Usun, et meil on oluline mõista, et kui me teenime...
Kui me teenime jumalasulaseid, kelleks võib olla ka me enda pastor -
sa muide peaksidki teenima ja aitama oma pastorit.
See ei tähenda, et ta istub kuskil mingil kõrgel troonil,
kuid ta vajab inimesi, kes seisavad tema kõrval,
kes palvetavad ja tõstavad oma käed,
kes teevad tööd ja korraldavad praktilisi asju.
Seda kõike ühisest kutsumusest lähtuvalt.
Lott oleks pidanud seda sama tegema,
kuid mingil moel lasi ta oma silmadel ahvatleda end ja end kaasa kiskuda,
mistõttu kui Jumal hakkas õnnistama nii Aabrahami kui Lotti,
nii et neil olid suured loomakarjad ja palju muudki,
siis Aabraham ütles üks hetk:
"Peame leidma oma karjadele erinevad karjamaad,
sest kui oleme kõik ühes kohas, ei jagu meile piisavalt.
Seetõttu peame üksteisest lahku minema
ja sa, Lott, saad valida, kummas suunas sa lähed.
Ja siis Lott tõstiski oma pilgu ja vaatas siia suunas.
Ta nägi neid Jordani orge ja kõike seda ilu ning headust
ning ta ütles: "Ma tahan seda ala siin."
Ta ei mõelnud sellele, et ta oleks pidanud
andma Aabrahamile esmaõiguse valida,
kuna see oli ju Aabrahami kutsumine, mille tõttu nad olid teele asunud.
Temas tõusis esile ta inimlik pool, mis teda ahvatles ja tõmbas,
mistõttu ta valis selle piirkonna siin.
Aabraham oli sellega nõus,
kuigi raske on teada, mida ta oma südames tundis.
Küll aga võime sellest teha sellise järelduse,
et Aabraham on usuisa ja usumees.
Ta asus usu peale liikvele ning jätkas usus.
Ta elas, võitis ja suri usus.
Ta on usuisa.
Võimalik, et ta mõtles: "Usk laseb teisel esimesena valida."
Oled ehk isegi märganud, et seistes mõne valikuga silmitsi,
mõtled vahel: "Oo, see sobiks mulle imehästi!
Seda ma küll tahaksin!"
Kuid tead, mis?
Usk annab teistele võimaluse valida esimesena.
Aabraham oli oma mõtete ja südame poolest nii suur mees,
et ta andis Lottile õiguse valida esimesena
ning saada endale need maad siin.
Ta oleks ju võinud ka öelda:
"Kuule, mulle sobiks ka see maa ülihästi,
mistõttu äkki jagame siis!"
Kuid Aabraham vaatas hoopis teises suunas,
liikudes tasapisi Hebroni suunas.
Nii et, ta jättis kõik need head maad Lottile.
Probleem aga oli selles,
et siinses piirkonnas polnud Aabrahami Jumal
rahva jaoks ajakohane.
Siin oli rohkesti pattu ja rüvedust.
Homoseksuaalsust, hoorust
ja palju muud sellist,
millega eriti tänapäeva läänemaailmas võitleme.
Mujal muidugi ka,
kuid läänemaailmas on see kõik avalikum.
Me püüame küll kõigest väest seda olukorda normaliseerida,
kuid samas pole sellest normaliseerimisest suurt kasu.
Sest Jumal ju näeb ja teab, mis on õige ja mis mitte
ja Tema ise tegeleb nende asjadega.
Sest see võib olla ka nii, et Jumala tegutsemine võtab aega.
Jumal on armuline ja hea
ja Ta ei mõista kedagi silmapilkselt hukka.
Nii annab Ta alati teatud aja,
mille jooksul Ta kõnetab ja hoiatab inimesi,
soovides, et rahvas pöörduks Ta poole.
Kuid mingil hetkel saab see kõik siiski läbi.
Jumal vaatas ülalt taevast kogu seda maist elu
ja nägi, kuidas Aabraham liikus teistele aladele.
Ja Jumal otsustas, et Ta peab tulema taevast alla,
et näha, kas olukord on tõesti nii halb nagu Talle see tundus.
Nii läkitas Ta oma inglid siia piirkonda.
See on ala, kus inglid on väga konkreetselt liikunud
ja mõju avaldanud.
Kõige selle sündides läksid inglid ka Lotti kotta.
Lott oli Aabrahamile väga lähedane - ta oli tema vennapoeg.
Hiljem võime õnneks lugeda sedagi, et Lott oli ka Jumala sõber.
Jumal ei hüljanud teda,
vaid andis talle kõigest hoolimata võimaluse jääda ellu.
Nii oleme peaaegu, et kindlad,
et kord taevasse jõudes näeme seal ka Lotti,
kes ehk ütleb:
"Ma polnud teile küll suurem asi eeskuju -
teile, kes te oma usuvõitlust võitlesite.
Seda nii aastasadade kui aastatuhandete vältel.
Mul pole selles osas millegagi uhkeldada.
Küll aga võin kinnitada üht - Jumal on hea.
Ta armastas mind väga ja ka õnnistas mind,
kuna olin usumees Aabrahami lähedane sugulane.
Seetõttu olengi siin.
Olen tänulik sellegi eest, et mu tütred on siin."
Me ei tea kõiki neid asju nii täpselt, kuid Jumala sõber oli Lott igal juhul.
Kuid inglid tulid siis maa peale ja jõudes Lotti kotta,
ei tahtnud Lott, et nad oma teekonda jätkaks,
vaid et nad läheks sisse ja jääks tema juurde ööseks.
Ta kutsus neid sisse ja tahtis neile ka õhtusööki pakkuda.
Kuid inglid tajusid,
et sealse paiga õhkkond polnud kaugeltki see, mis taevas.
Seal oli pattu ja rüvedust, mistõttu nad tahtsid minna edasi.
Kuid Lott lausa sundis neid tema juurde sisse astuma.
Kui nad siis sisse läksid, tulid sinna mehed linnast,
kes nõudsid, et nad saaks katsuda neid ingleid -
neid puhtaid mehi.
Lott oli puupüsti hädas, öeldes: "Ärge tehke seda!
Võtke kasvõi mu tütred,
kuid mitte neid pühi mehi, kes on meie juurde tulnud."
Asi lõppes sellega, et mehed püüdsid ukse maha murda,
et pääseda nende inglite ligi.
Kuid siis tabas Jumal neid nö välguga
pimestades neid täiega.
Nii et, nad ei näinud enam midagi ega leidnud ka ust üles.
Inglid aga ütlesid Lottile, et ta peab lahkuma
ega saa sinna jääda.
Aegajalt on meiegi elus olukordi, kus peame langetama teatud otsuseid
Ja kuigi järgnevad on väikesed asjad, siis ometi -
on neid, kes maadlevad suitsetamise- või joomisega,
mistõttu mul on ikka kombeks öelda:
"Sa ei saagi suitsetamist maha jätta, kui suitse endiselt taskus kannad."
Pead sellega lõpparve tegema.
Jah, see võib võtta aega
ja sellega võivad kaasneda teatud võõrutusnähud,
kuid sa pead tegema midagi.
Sa ei saa võitu alkoholist, kui sul on viinapudel kapis.
Vala see kraanikausist alla!
Jah, on erinevaid olukordi,
kuid usun, et vahel tuleb lihtsalt otsustada:
"Nii enam edasi ei saa!"
Sest need asjad ei vii meid võiduni, vaid hoiavad meid ahelais.
Usun kogu südamest,
et isegi, kui keegi on teinud seda või teist,
pääseb ta ikkagi taevasse.
Nii et, küsimus pole niivõrd selles.
Samas aga pole sa võidukas, ei kasva Jumalas ega pääse edasi,
kui oled samaaegselt maailmas kinni ja selle vaimsusest haaratud.
"Lott, sa pead lahkuma siit! Sa ei saa jääda siia."
Lott oli siiani liiga vähe liikunud, mistõttu ta jalad olid nõrgad.
Inglid ütlesid: "Seal üleval on mägi, mistõttu jookse sinna peitu!",
mispeale Lott vast ütles: "Ma ei jaksa. See on liiga pikk tee.
Ehk annaksite mulle selles osas pisut rohkem armu."
Kuid tead mis?
Nad tingisid siis pisut ja ütlesid: "Heakene küll.
Sinna on lühike maa, mistõttu pead asuma teele."
Ja nad asusid teele.
"Ärge peatuge kusagil ega vaadake ka tagasi!"
Ära sinagi vaata tagasi.
Kui oled asunud usuteele, siis ära vaata enam kunagi tagasi.
Ma ei saa aru inimestest, kes mõtlevad:
"Peaks ikka minema korra tagasi ja vaatama, mis ka maailmas toimub?"
Sa tead seda ju nagunii, mida maailm pakub!
See on ju see, millest Jeesus sind päästis ja vabastas,
mistõttu sul pole enam midagi minna tagasi vaatama.
Nii ütlesid ka inglid Lottile: "Ära vaata tagasi, vaid ainult jookse!"
Ta võttis ka oma pere kaasa - nii oma naise kui tütred
ja nad asusid teele, vaatamata tagasi.
Väljaarvatud Lotti naine, kes vaatas tagasi
Küsime: "Mis ime pärast ta küll veel tagasi vaatas?"
Ilmselgelt pole mul kõiki vastuseid, kuid mõtlen endamisi,
et midagi ta südames ja mõtetes
oli endiselt Soodomas ja Gomorras kinni.
Ta oma kodus kinni, mõeldes ehk oma lilledele või kassile.
Ma ei tea, millele ta mõtles,
kuid miski ahvatles teda siiski seda tegema,
isegi, et Jumal oli öelnud: "Ära vaata tagasi!"
Usun, et see on ka sõna meile.
Me teame, et on olemas taevas, mis on meie ootel.
Me teame, et on olemas taevatee, mis on imeline.
Me teame, et Jumal tahab õnnistada me elu koos Jeesusega
ja koos teiste usklikega.
Olgu näiteks toodud, et koguduse elu pole kohustuslik.
Ma ei ütle, et me ei peaks käima koguduses,
kuid kogudus peaks olema kui taeva eeskoda,
nii et, kui pühapäeval kogudusse läheme,
võime kogeda, kuidas palved on avanud atmosfääri
ja Jumala Vaim on seal.
Kõik usuõed- ja vennad on seal, lapsed on seal
ja memmed ning taadid on seal.
Kuulsin ühest vanast abielupaarist,
kus mees oli juba eriti vana ja tal polnud enam väga jaksu.
Kuid sellest hoolimata läksid nad jumalateenistusele.
See mees jäi mingi hetk magama.
Mitte seetõttu, et seal oleks igav olnud,
vaid seetõttu, et ta oli vana ja väsinud.
Kui siis naine istus seal ja jutlust kuulas,
siis nii nagu teenistuste ajal ikka -
asjad võivad minna kord üles, kord alla
ja olla vahel ka pingelisemad.
Nii tajus ka see naine, kui veidi pingelisem hetk on käes,
nii et ta nügis oma meest, öeldes: "Tõuse ja palveta!"
Mees ärkas üles, hüppas püsti ja palvetas
ning olles palvetanud ehk minuti jagu,
istus tagasi maha, teenistus läks rõõmsalt edasi
ja mees jäi uuesti magama.
Mine tea, ehk võib nii ka olla,
kuid kogudus on ühtaegu oluline kui ka hea.
On hea, et meil on see võimalus
saada kõik koos korra või paar nädalas kokku
ja julgustada üksteist, palvetada üksteise eest
ning jagada üksteisega ka oma töömuresid
või küsimusi, kuidas küll oma lapsi ohjata,
kuna nad on nii...!
Kuid sellistel puhkudel saamegi paluda üheskoos
aidata üksteist ja hoolida üksteisest,
et saada oma asjad jälle korda ja liikuda ikka edasi.
Me ei vaata selja taha.
Kui Lotti naine vaatas tagasi, muutus ta hoobilt soolasambaks.
Just siin, selles piirkonnas.
Küll on kahju, et meil pole lõhna-TV'd,
kuid see piirkond siin lõhnab soola ja väävli järele.
See on see, mis on jäänud
ja mis kinnitab ka seda, et Jumal hävitas siinsed linnad.
Ta hävitas need nõnda nagu Ta oli lubanud
ja seal seisis hoiatuseks ka see soolasammas naisest,
kelle sõnum oli: "Ma vaatasin tagasi ja jäin seetõttu poolele teele,
kuid õnneks jõudsid mu mees ja lapsed siiski kohale."
Tead mis? Jumalasse tasub uskuda.
Jumalasse tasub uskuda.
Anna oma elu üle Jumalale ja usuteele
ning hakka uurima neid ühtpidi puudulikke
ja samas nii suuri Jumala mehi ning naisi.
Sest ka naiste seas oli palju ususangareid.
Nad kõik võitsid ja jõudsid oma eesmärgini,
mistõttu taevasse jõudes kuulsid nad eeldavasti sõnu:
"Tere tulemast koju! Hästi tehtud, sa hea ja ustav sulane."
Nii et, ärgem olgem nagu Lott vaid nagu Aabraham,
järgides Jumalat oma elupäevade lõpuni.
Kuid nüüd tahame palvetada.
Võib-olla istud seal ja mõtled: "Ma pole oma teed veel alustanudki,
kuid tahaksin seda teha."
Nii tahamegi paluda täna,
et võiksid astuda täna sisse Jumalariiki
ja kogeda pääste armu ning väge
ning ka pääste rõõmu oma südames.
Seetõttu palu koos meiega seda lihtsat palvet,
korrates Pia järel:
Jeesus Kristus,
olen kuulnud Sinu kutset.
Sa oled kutsunud mind asuma liikvele
ja ma tahan asuda teele.
Mida iganes see siis ka ei maksaks,
ma tahan järgida Sind.
Aita mind selles!
Tunnistan just praegu,
et usun Jeesusesse
ja Tema risti lepitustöösse.
Usun, et Sina, Jeesus, oled minu Issand.
Nii et, Issand Jeesus
sellest hetkest alates
oled Sina minu Issand
ja mina Sinu laps.
Aitäh Sulle pääste reaalsuse eest!
Aamen.
Ole õnnistatud!
Tahan kuulutada sulle su patud andeks.
Näed ekraanil me kontaktandmeid, mistõttu võta meiega ühendust,
et saaksime lähemalt suhelda.
Ja ära unusta,
et "Ajakohast otse taevast" on ikka eetris.
Kõike head! - Nägemist!
Jeesust ümbritsesid inimesed,
kes kummardasid Teda ka oma varaga.
Nad ei jutlustanud ega teinud seda, mida Jeesuse jüngrid tegid,
kuid nad andsid oma osa
kandes hoolt selle eest, et majandusasjad olid korras.
Soovides toetada TV7 tööd, võid helistada 900 1777 (hind 7. eur)
või teha ka pangaülekande, leides me andmed www.tv7.ee
Aitäh sulle ja ole õnnistatud!
Tõlge: Anne-Ly Raukas